Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: szenvedő állampolgárokat az 1972. évi II. törvény
Paragraph Index: 630

3. Az 1. pont szerinti megegyezést írásba kell foglalni, és ebben kell rögzíteni azt, hogy az állam az érintettek esetében méltányosságból nem vitatja a veleszületett vérzékenység kezelésére szolgáló stabil vérkészítmények alkalmazása és az egyébként más úton is terjedő HCV fertőzés közötti ok-okozati összefüggést. A 2. pont szerint havi járadékban részesülő személy vállalja a májkímélő életmód rendszabályainak megtartását, továbbá hozzájárul ahhoz, hogy a HCV fertőzés aktivitását évente orvosi vizsgálattal ellenőrizzék. Felelős: pénzügyminiszter Határidő: folyamatos Orbán Viktor s. k., miniszterelnök A Kormány 1094/2000. (XI. 24.) Korm. határozata a regionális jelentőségű Debrecen és Sármellék repülőterek fejlesztésének állami támogatásáról A Kormány annak érdekében, hogy a debreceni és a sármelléki repülőtereket belföldi és nemzetközi polgári légi forgalom (utas, áru, posta) állandó jellegű lebonyolítására alkalmas nyilvános közforgalmú kereskedelmi repülőtérré lehessen fejleszteni, a fejlesztések felgyorsítására és támogatására az alábbi határozatot hozta: A Kormány

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes